Item de stijlen vand tweest stagien selen zijn twee
duymen dicke en viii duyme breet en de balcken vand
selv stagien selen zijn sesse duymen dicke en acht
duymen hoeghe en alsoe lanck als sij behoeve en die
carbeelen selen zijn gesteken onder ende boven op hen
tanden en met goeden eernen alsoet behoirt
Item de rijboemen vand selver stagien selen zijn sess
duymen dicke en seven duymen breet en de balcken
van deser stagien selen zijn ghezadelt i duym diepe
It dit werck sal hebben tusschen eelc ghebinde een
gordel in beyde den zijden ende een naelde doergaens
Item die gordels en de naelde selen zijn seven duymen
dicke en neghen duymen breet en alssoe lanck als
sij behoeven
Item die aenvelders selen zijn vier duymen viercant
ende onder gesteken met goeden eerven en boven
ghestroyt ende alsoe lanck als zij behoeven
It alle de welfhouten stekende onder inden gordel ende
boven inde naelde met goeden eerven alsoet behoirt
ende eenyegelijck welfhout sal hebben eene intoghe
stekende inden kep en in zijn welfhout met goeden
eernen alsoet behoirt
Item de ovste kepers selen zijn onder iiii duyme viercant
ende boven iii duym viercant stekende inde rijboeme
met goeden eerven en boven oic gheeerrent
Item de haenbalcxkens selen zijn vand selver dicten
en breidden dat de kepers zijn
Item de stausoene selen zijn gesteken ond met goeden
eerne en boven ghescruyt op hen tanden